Document ID: 31985R3800

NEUVOSTON ASETUS (ETY) N:o 3800/85,
annettu 20 päivänä joulukuuta 1985,
humala-alan yhteisestä markkinajärjestelystä annetun asetuksen (ETY) N:o 1696/71 mukauttamisesta Espanjan ja Portugalin liittymisen johdosta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon Espanjan ja Portugalin liittymisasiakirjan ja erityisesti sen 396 artiklan,
ottaa huomioon komission ehdotuksen,
sekä katsoo, että
Espanjan ja Portugalin liittymisen johdosta humala-alan yhteisestä markkinajärjestelystä 26 päivänä heinäkuuta 1971 annettua neuvoston asetusta (ETY) N:o 1696/71(), sellaisena kuin se on viimeksi muutettuna Kreikan liittymisasiakirjalla(), mukautettava Espanjan ja Portugalin liittymisasiakirjan 396 artiklan mukaisesti, ja
Espanjan ja Portugalin liittymissopimuksen 2 artiklan 3 kohdan nojalla yhteisön toimielimet voivat ennen liittymistä toteuttaa liittymisasiakirjan 396 artiklassa tarkoitettuja toimenpiteitä,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1696/71 17 artiklan 6 kohta seuraavasti:
"6. Edellä 8 artiklassa tarkoitettu toiminta on rajoitettu toteutettavaksi kymmenen vuoden kuluessa tämän asetuksen voimaantulosta; Kreikan, Espanjan ja Portugalin osalta tämä ajanjakso on viiden vuoden kuluessa liittymispäivästä."
2 artikla
Tämä asetus tulee voimaan 1 päivänä maaliskuuta 1986, jollei Espanjan ja Portugalin liittymissopimuksen voimaantulosta muuta johdu.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä joulukuuta 1985.

Labels: 18
17
6